জয়ন্ত বন্দ্যোপাধ্যায় (বিজ্ঞানী)
জয়ন্ত বন্দ্যোপাধ্যায় (জন্ম: ৩১ ডিসেম্বর ১৯৪৭, কলকাতা, ভারত) হলেন একজন ভারতীয় গবেষক, বিশ্লেষক এবং লেখক। বর্তমানে তিনি কলকাতার অবজারভার রিসার্চ ফাউন্ডেশনে একজন বিশিষ্ট সভ্য হিসাবে নিযুক্ত আছেন। তিনি ভারতীয় ব্যবস্থাপনা সংস্থা কলকাতার প্রাক্তন অধ্যাপক। দক্ষিণ এশিয়ায় জনস্বার্থ গবেষণা, পর্বত পরিবেশ এবং জল শাসন বিষয়ে আন্তর্জাতিকভাবে খ্যাতিসম্পন্ন পেশাদার, বন্দ্যোপাধ্যায় ১৫০টি গবেষণাপত্র এবং নিবন্ধ ছাড়াও সমালোচকদের দ্বারা প্রশংসিত ১৬টি বই এবং মনোগ্রাফ রচনা করেছেন। তিনি বিশ্বের অনেক জায়গায় আমন্ত্রিত হিসাবে বক্তৃতা দিয়েছেন।